Buna (rijeka)
<s>Buna je rijeka u Bosni i Hercegovini, lijeva pritoka Neretve, u koju se ulijeva oko 15 km nizvodno od Mostara, u mjestu Buna.</s><s>Duga je 9 km, a ima dvije pritoke: Posrt, koji je nestalna pritoka, tj. postoji samo zimi, i Bunica, koja je stalna pritoka i u Bunu se ulijeva sjeverno od mjesta Buna.</s><s>Veoma je bogata vodom: s protokom od 43 m3/s njeno vrelo jedno je od najjačih u Evropi.</s><s>Najviši vodostaji su u novembru, a najniži u julu i augustu.</s><s>Neposredno ispod vrela u Blagaju nalaze se mrestilište i uzgajalište pastrmke.</s><s>Bogata je mehkousnom pastrmkom, a u donjem toku ima i jegulja.</s>

<s>Područje kroz koje protječe pogodno je za poljoprivredu, naročito za uzgoj voća, povrća i vinove loze.</s><s>Na samom vrelu, koje izbija iz duboke pećine u Blagaju, nalazi se stara derviška tekija, koju još 1664. spominje putopisac Evlija Čelebija.</s><s>Prije samog izvora Buna teče pod zemljom 19,5 km.</s>

<s>Reference</s>

<s>Rijeke u Bosni i Hercegovini</s>

